

**Referat LOM den 29.06 fra kl. 10.00-11.30**

**Forvaltning:** Social- og arbejdsmarked

**Møde vedr.:** LOM i Center for Psykiatri og Socialt Udsatte

**Mødested:** Det store mødelokale i Psykiatriens Hus

**Mødedato:** 29.06.2022

**Sendes til:** LOM i Center for Psykiatri og Socialt Udsatte

1. **Godkendelse af dagsorden.**

Godkendt.

1. **Godkendelse af referat.**

Godkendt.

1. **Orientering fra Sektor/Hovedmed (orientering – 10 min.).**

Lars Thomsen oplyser fra Hovedmed, at der bliver lavet en strategi ift. rekrutteringsudfordringerne på socialområdet. På et nyligt overstået seminar i Hovedmed blev det drøftet, at der også er et stort potentiale i at fastholde de medarbejdere, som er 50+ år og opefter. Derudover oplyser Lars Thomsen, at der fra Hovedmed bliver lavet et tillæg til Personalepolitikken i efteråret 2022, hvilket betyder, at vi i LOM vælger at udsætte drøftelsen af Personalepolitikken til efteråret. På Sektormed er punkterne arbejdsmiljø og økonomisk handleplan blevet drøftet, ligesom der også blev talt om rekruttering og en handleplan ift. dette.

1. **Opfølgning på arbejdsgruppens arbejde vedr. rekrutterings- og kompetencestrategi på socialområdet (orientering – 5 min.)**

Lene Bruhn oplyser, at arbejdsgruppen har haft nogle møder, og der nu er udarbejdet nogle spørgsmål til medarbejdere i centret vedr. rekruttering og kompetencestrategien. Når arbejdsgruppen har fået svarmaterialet, vil de drøfte, hvordan de bearbejder dette.

Trine Juel oplyser, at arbejdsgruppen også har drøftet introduktionsmateriale til nye medarbejdere samt exitsamtaler, som man kan tilbyde, når folk stopper samt til ældre medarbejdere, som er på vej til pension.

Tina Arent oplyser, at social og sundhedsassistent-, sygeplejerske- samt pædagogstuderende kan være nervøse/have nogle fordomme omkring psykiatrien, og her har arbejdsgruppen også talt om at huske at formidle de gode historier.

Det aftales, at Tine Horn skal med til næste møde i arbejdsgruppen og Trine Juel indkalder.

1. **Status på arbejdsgruppens arbejde med ny stresspolitik (orientering – 5 min.)**

Trine Juel oplyser, at arbejdsgruppen indtil videre har undersøgt, hvad der er på området af stresspolitikker og indtrykket er, at det er nogle lange politikker, hvor folk har ladet sig inspirere af hinanden. Det er Tine Horns ønske, at vi i LOM får en fælles stresspolitik med nogle ”action cards”. På Broen ligger der nogle udgivelser om stress. Der ligger bl.a. en pjece, som hedder dialog om stress, som kan være med til at igangsætte nogle gode snakke om stress på p-møder. Tandplejen har også udarbejdet en stresspolitik, og den tænker arbejdsgruppen, man kan lade sig inspirere af. Der er enighed blandt LOM-medlemmerne om, at arbejdsgruppen skal gå videre med det. På den anden side af sommeren håber arbejdsgruppen at have et udkast klar til en fælles stresspolitik. Trine Juel har også talt med Else Kjær om grafisk facilitering af stresspolitikken, og det er Else Kjær med på.

1. **Status på træk af APV-handleplaner (orientering v. Tine Horn og Felix Venndt – 10 min.).** Tine Horn oplyser det ser fint ud, så tak for de tilsendte APV-handleplaner.
2. **Høring af økonomisk handleplan på socialområdet (drøftelse – se vedhæftet materiale – 10 min.)**

Tine Horn oplyser om de vigtigste pointer fra det vedhæftet materiale om den økonomisk handleplan er, at Socialområdet slipper for effektiviseringskravet på 0,5 %. Lige nu er underskuddet på Socialområdet på 60 mio. Det er en national tendens, at der er underskud på socialområdet.

Der kommer ingen penge fra kommuneaftalen med regeringen, meldingen er, at kommunerne selv skal løse de økonomiske udfordringer.

Tine Horn oplyser, at social- og arbejdsmarkedsdirektør Helene Bækmark har en holdning til, at vi skal udvikle os ud af det, så derfor skal der laves en udviklingsplan. Vi kan ikke sparre os ud af det. Det som har påvirket og slået os ud, er de dyre enkeltsager, som løses af eksterne tilbud. Det er blevet sælgers marked, og man kræver mere end man gjorde før. Det er den kurve, vi skal have knækket, og det gøres bl.a. ved, at vi selv løser nogle af de dyre enkeltsager i kommunen. Har vi så de rette kompetencer til at løse disse sager? Vi har en strategi oppefra, og vi har vores nye fagplan. Vi arbejder intenst med spor 2 i den økonomiske handleplan, hvor der er ansat 4 medarbejdere til at løse nogle af de dyre enkeltsager. Der bliver taget en borger ind fra august.

1. **Opfølgning på temadag om peers (drøftelse – 20 min.)**

Alle synes, at temadagen var en fin dag med nogle gode oplæg. Det var lidt oplægstungt om formiddagen, men man havde brug for de oplæg om formiddagen for at kunne stille spørgsmål og svare på dem om eftermiddagen. Kaj Larsen synes, at dagen gav den læring, at det er meget vigtigt at præcisere, hvad peeropgaven består i, og at der er tydelighed i opgaven.

Tine Horn oplyser, at der skal laves en procesplan på det. Vi kommer til at lægge nogle udviklingsspor her til efteråret, som Lene Bruhn kommer til at stå i spidsen for. Tine Horn regner med at have noget færdigt til efteråret, og så vil de enkelte LMU’er blive bedt om at drøfte det, og så derefter få det ud på de enkelte afdelinger, så vi kan få nogle tilbagemeldinger og skrive det ind i strategien. Der bliver ikke nogle måltal i strategien, da vi ikke skal jagte tal, men kvalitet. Det besluttes at forfatte et nyhedsbrev om tankerne omkring peers. Felix Venndt indkalder Tine Horn til et møde om dette.

1. **Orientering om økonomien (orientering – 5 min.)**

Hvad angår centrets økonomi ser det fint ud. Vi går i nul ift. regnskabsresultatet, og på driftsresultatet kommer vi ud med overskud på 6 mio.

1. **Orientering om sygefravær (orientering – 5 min.)**

Sygefraværet er steget. Der er nogle steder, hvor at sygefraværet er lidt højt bl.a. på baggrund af den overstået influenzasæson og corona. Via BI-systemet kan vi trække nogle tal ud, og BI-systemet tilbyder også noget omkring langtidsfriske, som det kunne være interessant at se på.

1. **Evt.**

Trine Juel, Lene Bruhn og Tine Horn er ved at arrangere Sindets Dag i Psykiatriens Hus d. 10. oktober 2022. Temaet for dagen bliver lighed i sundhed. Foreløbig er der planer om nogle smagsprøver, besøg fra naturcentret, musik og borgere som holder oplæg. Der bliver meldt noget mere ud efter sommeren.